
Návrh uznesenia

Mestské zastupiteľstvo mesta Trnava po prerokovaní:
1. schvaľuje 
s účinnosťou od 15. decembra 2024

a) Tarifu v Mestskej autobusovej doprave v meste Trnava č. 1/2024 podľa predloženého návrhu,

b) cenník jednorazových cestovných lístkov v mestskej autobusovej doprave v meste Trnava podľa Prílohy 1 písmena a) tohto uznesenia,

c) cenník predplatných cestovných lístkov v mestskej autobusovej doprave v meste Trnava podľa Prílohy 1 písmena b) tohto uznesenia,
d) cenník osobitného cestovného v mestskej autobusovej doprave v meste Trnava podľa Prílohy 1 písmena c) tohto uznesenia,
e) úpravu cien jednorazových cestovných lístkov podľa písmena b) tohto uznesenia, úpravu cien predplatných cestovných lístkov podľa písmena c) tohto uznesenia a úpravu cien osobitného cestovného podľa písmena d) tohto uznesenia každoročne, počnúc rokom 2027, o mieru kladnej inflácie potvrdenú Štatistickým úradom Slovenskej republiky, meranú indexom spotrebiteľských cien, s účinnosťou od prvého dňa kalendárneho mesiaca bezprostredne nasledujúceho po zverejnení miery inflácie Štatistickým úradom Slovenskej republiky;
2. ruší 

s účinnosťou dňom 15. decembra 2024
· uznesenie Mestského zastupiteľstva mesta Trnava č. 706 zo dňa 29. júna 2021 vrátane jeho neskorších zmien,

· Tarifu v Mestskej autobusovej doprave v meste Trnava č. 1/2021 vrátane jej dodatkov;
3. ukladá 

Mestskému úradu v Trnave informovať dopravcu o novej tarife.
Termín: po rokovaní MZ
Dôvodová správa

Na základe pripravovaných zmien v mestskej autobusovej doprave(ďalej len „MAD“) vrátane integrovaného dopravného systému(ďalej len „IDS“) v spolupráci s Trnavským samosprávnym krajom(ďalej len „TTSK“) je mestskému zastupiteľstvu predložená na schválenie nová tarifa, ktorá zjednocuje kategórie a typy cestovných lístkov podľa tarify regionálnej autobusovej dopravy(ďalej len „RAD“) a zavádza predplatné cestovné lístky(ďalej len „PCL“).
Zastupiteľstvo TTSK uznesením č. 653/2021/3m zo dňa 28. júla 2021, uznesením č. 736/2021/27 zo dňa 8. decembra 2021 a uznesením č. 160/2023/08 zo dňa 25. októbra 2023 schválilo zavedenie zónového členenia územia TTSK, PCL a zmenu cien cestovných lístkov za jednu jazdu. V uzneseniach zastupiteľstvo TTSK zaviedlo aj každoročnú valorizačnú úpravu zvýšenia cien cestovného jednorazových lístkov v RAD na základe miery inflácie vyhlásenej Štatistickým úradom SR a to počnúc rokom 2024.
Mesto Trnava iniciovalo podpis memoranda s Trnavským samosprávnym krajom o vzájomnej spolupráci pri organizácii verejnej dopravy na území krajského mesta Trnava autobusovými spojmi regionálnej dopravy a mestskej autobusovej dopravy s cieľom zvyšovania kvality a dostupnosti verejnej dopravy. Memorandum bolo podpísané a zverejnené v marci 2024. 
Z uvedených dôvodov pristúpil odbor dopravy k spracovaniu novej tarify, ktorá aktualizuje druhy cestovných lístkov a kategorizácie jednorazových cestovných lístkov, pričom zavádza predplatné cestovné lístky podľa časových období a kategórií tarify TTSK.
Princíp novej tarify MAD:

· zvýšenie cien jednorazových cestovných lístkov,

· kúpa jednej kategórie jednorazového cestovného lístku hotovosťou a bankovou kartou, 

· lacnejšia bezhotovostná platba čipovou kartou oproti platbe v hotovosti,
· predĺženie doby prestupu z 50 minút na 60 minút pri platbe za jednorazový cestovný lístok,

· zavedenie prestupu pri platbe hotovosťou do 60 minút (v súčasnosti chýba možnosť prestúpiť, ak cestujúci platí hotovosťou),

· zavedenie PCL ako cenovo výhodnejšia forma cestovného lístku pre pravidelné cestovanie,
· zavedenie 7-dňového, 30-dňového, 90-dňového, 180-dňového študentského a 365-dňového PCL podľa časových období PCL v RAD,

· zavedenie základného, zľavneného a prenosného PCL podľa kategórií PCL v RAD,
· zavedenie lacnejšieho osobitného cestovného SeniorPas TT pre osoby nad 63 rokov s trvalým pobytom v Trnave, 

· zavedenie každoročnej valorizačnej úpravy zvýšenia cien cestovného jednorazových lístkov, predplatných cestovných lístkov a osobitného cestovného v MAD na základe pozitívnej miery inflácie vyhlásenej Štatistickým úradom SR a to počnúc rokom 2027, 

· zrušenie platby za dovozné, a teda bezplatná preprava batožiny a psa.
Dôvody zvýšenia cien cestovného v MAD:

· dorovnanie cien s TTSK pre prípravu na zavedenie IDS (TTSK má drahšie jednorazové cestovné lístky ako Mesto Trnava),

· cenník cestovných lístkov v MAD Trnava sa nemenil od roku 2012 a neodzrkadľuje mieru inflácie,

· zvýšenie DPH v cestovnom z 20% na 23% v rámci schválenej štátnej konsolidácie verejných financií,
· pre rok 2023 predstavovala dotácia mesta Trnava pre udržanie aktuálnych cien cestovného sumu v hodnote 512 853,21 € z mestského rozpočtu,
· motivácia pre kúpu PCL ako lacnejšej formy cestovného,

· odmena pravidelných cestujúcich lacnejším cestovným formou PCL.
SeniorPas TT 
Osobitné cestovné SeniorPas TT je špeciálny druh cestovného, na ktorý majú nárok osoby, ktoré dovŕšili 63. rok s trvalým pobytom v Trnave. Jeho platnosť je jeden kalendárny rok. TTSK v linkách RAD má zavedené osobitné cestovné SeniorPas TTSK za rovnakú cenu pre osoby, ktoré dovŕšili 70. rokov. Mesto rozširuje podporu pre seniorov od 63. roku.
Bezplatná preprava dovozného
Za rok 2023 bolo predaných len 1 407 cestovných lístkov na psa v hodnote 750,10 € a za batožiny 46 cestovných lístkov v hodnote 17,20 €. Sú to zanedbateľné náklady, a preto je návrh na bezplatnú prepravu dovozného.
PCL
Zámerom Mesta Trnava je skvalitňovať verejnú hromadnú dopravu a zvyšovať kvalitu služieb v MAD Trnava. Z tohto dôvodu Mesto Trnava zavádza na svojom území PCL s platnosťou 7 dní, 30 dní, 90 dní, 180 dní(študentský) a 365 dní. Termín zavedenia PCL ako aj zmeny cien cestovného je 15.12.2024.
Výhody zavedenia PCL:
· počas časovej platnosti cestovného lístku je možné realizovať neobmedzený počet ciest vo vozidlách MAD,

· cenovo výhodnejšie ako jednorazový cestovný lístok,

· rýchlejšie odbavenie cestujúcich pri nástupoch do vozidiel MAD,

· motivácia cestujúceho využívať častejšie služby MAD,
· skrátenie času čakania vozidla MAD na autobusových zastávkach z dôvodu rýchlejšieho odbavenia cestujúcich,

· zjednodušenie práce vodiča z dôvodu minimalizácie práce s hotovosťou. 
Porovnanie PCL

Nasledujúce tabuľky sú zoradené podľa zľavneného PCL. Z tabuliek je jasne vidieť, že Trnava bude mať najlacnejšie zľavnené PCL z uvedených miest a jedny z najlacnejších základných a prenosných PCL. 
a) 7-dňový PCL

	Mesto
	Počet obyvateľov
	Základný
	Zľavnený
	Prenosný

	Trnava
	62806
	5,50 €
	2,75 €
	7,30 €

	Prievidza
	48741
	7,00 €
	5,00 €
	-

	Košice
	226212
	12,00 €
	6,00 €
	-

	Bratislava
	476922
	14,40 €
	7,20 €
	18,80 €

	Žilina
	81219
	-
	-
	-

	Nitra
	76951
	-
	-
	-

	Banská Bystrica
	74590
	-
	-
	-

	Trenčín
	54107
	-
	-
	-

	Považská Bystrica
	37706
	-
	-
	-


b) 30-dňový PCL 

	Mesto
	Počet obyvateľov
	Základný
	Zľavnený
	Prenosný

	Trnava
	62806
	19,50 €
	9,75 €
	26,00 €

	Prievidza
	48741
	19,00 €
	12,00 €
	-

	Banská Bystrica
	74590
	20,00 €
	12,00 €
	-

	Košice
	226212
	25,00 €
	12,50 €
	-

	Trenčín
	54107
	20,00 €
	15,00 €
	-

	Nitra
	76951
	25,00 €
	15,00 €
	-

	Bratislava
	476922
	36,00 €
	18,00 €
	46,80 €

	Žilina
	81219
	25,00 €
	20,00 €
	40,00 €

	Považská Bystrica
	37706
	22,00 €
	-
	-


c) 90-dňový PCL 
	Mesto
	Počet obyvateľov
	Základný
	Zľavnený
	Prenosný

	Trnava
	62806
	50,00 €
	25,00 €
	66,30 €

	Trenčín
	54107
	55,00 €
	27,50 €
	

	Prievidza
	48741
	49,00 €
	29,00 €
	-

	Banská Bystrica
	74590
	55,00 €
	33,00 €
	-

	Košice
	226212
	68,00 €
	34,00 €
	-

	Nitra
	76951
	65,00 €
	40,00 €
	-

	Bratislava
	476922
	96,00 €
	48,00 €
	124,80 €

	Žilina
	81219
	65,00 €
	52,00 €
	104,00 €

	Považská Bystrica
	37706
	-
	-
	-


d) 180-dňový PCL 
	Mesto
	Počet obyvateľov
	Základný
	Zľavnený
	Prenosný

	Trnava
	62806
	-
	46,00 €
	-

	Nitra
	76951
	115,00 €
	70,00 €
	-

	Bratislava
	476922
	-
	-
	-

	Košice
	226212
	126,00 €
	-
	-

	Žilina
	81219
	-
	-
	-

	Banská Bystrica
	74590
	-
	-
	-

	Trenčín
	54107
	-
	-
	-

	Považská Bystrica
	37706
	-
	-
	-

	Prievidza
	48741
	-
	-
	-


e) 365-dňový PCL 
	Mesto
	Počet obyvateľov
	Základný
	Zľavnený
	Prenosný

	Trnava
	62806
	171,00 €
	85,50 €
	228,00 €

	Trenčín
	54107
	182,50 €
	90,00 €
	-

	Prievidza
	48741
	169,00 €
	99,00 €
	-

	Nitra
	76951
	185,00 €
	110,00 €
	-

	Bratislava
	476922
	239,00 €
	119,50 €
	310,70 €

	Žilina
	81219
	231,00 €
	166,00 €
	365,00 €

	Košice
	226212
	199,00 €
	-
	-

	Banská Bystrica
	74590
	-
	-
	-

	Považská Bystrica
	37706
	169,00 €
	-
	-


Porovnanie ročných PCL so súčasnou tarifou

Rok 2024 má 251 pracovných dní. Pri súčasnej tarife zaplatí čipovou kartou pracujúci človek ročne 225.90 € za cestu do práce a z práce. Navrhované ročné cestovné formou 365-dňového PCL zlacňuje túto sumu na 171 €. Pracujúci človek ročne ušetrí takmer 55 € a môže realizovať neobmedzený počet jázd 365 dní a nie len 251 pracovných dní.
Štandardne má školský rok okolo 190 dní, kedy žiaci a študenti chodia do škôl. V súčasnosti ich cena na 190 dní do školy a zo školy vychádza na 95 €, ak platia najlacnejšou alternatívou, čipovou kartou. Navrhované ročné cestovné je 85.50 €, čo z nás robí najlacnejšie mesto z pohľadu zľavnených predplatných cestovných lístkov. Zároveň žiaci a študenti môžu realizovať neobmedzený počet ciest počas 365 dňoch. 
Seniori doteraz za 6€ mohli jazdiť dve jazdy 42 dní v roku. Osobitné cestovné SeniorPas TT ponúka seniorom neobmedzený počet jázd na 365 dní za 6 €. Pokiaľ by seniori pri súčasnej tarife chceli jazdiť 365 dní aspoň dve jazdy denne, tak najlacnejšou alternatívou, čipovou kartou, by ročné cestovné na osobu stálo 51.10 €. 
Prenosné PCL

K dispozícií budú aj prenosné predplatné cestovné lístky, ktoré sa môžu zakúpiť pre viac osôb, napr. na domácnosť, na firmu a pod. Na jeden predplatný lístok môžu tak cestovať viaceré osoby v jednom čase. 

Mesto Trnava

Hlavná 1, 917 71  Trnava

Tarifa v mestskej autobusovej doprave v meste Trnava č. 1/2024
Mesto Trnava v súlade s článkom 3 ods. 2 a 3 nariadenia Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v znení neskorších zmien a § 17 a 21 ods. 6 písm. c) zákona č. 56/2012 Z. z. o cestnej doprave v znení neskorších predpisov a § 10 vyhlášky č. 5/2020 Z. z., ktorou sa vykonávajú niektoré ustanovenia týkajúce sa objednávania verejnej osobnej dopravy, a zákona 332/2023 Z. z. o verejnej osobnej doprave a o zmene a doplnení niektorých zákonov stanovuje maximálnu výšku tarify cestovného v mestskej autobusovej doprave v meste Trnava.  
A. Druhy cestovných lístkov
Pod pojmom cestovné lístky chápeme:

· jednorazové cestovné lístky,

· predplatné cestovné lístky,

· osobitné cestovné.

A.1 Jednorazové cestovné lístky

a) Jednorazový cestovný lístok je cestovný lístok na jednu cestu. Kategórie cestovných lístkov:

b) Obyčajný cestovný lístok je cestovný lístok za prepravu osôb, ktoré si neuplatňujú nárok na obyčajné cestovné uhrádzané bezhotovostnou formou, osobitné cestovné a bezplatné cestovné.
a) Cestovný lístok so zľavou – je  cestovný lístok za prepravu:

b) Detí po dovŕšení 6. roku veku do dovŕšenia 16. roku veku. 

c) Žiakov a študentov po dovŕšení 16 roku veku do dovŕšenia 26. roku veku, ktorý sú žiakmi základnej  školy, žiakmi dennej formy štúdia strednej školy, praktickej školy, odborného učilišťa alebo študentmi dennej formy štúdia na vysokej škole. 
d) Žiakov a študentov študujúcich v zahraničí po dovŕšení 16 roku veku do dovŕšenia 26 roku veku, ktorých štúdium sa považuje za rovnocenné so štúdiom na školách zriadených v Slovenskej republike.

e) Darcov krvi, ktorý sú držitelia zlatej a diamantovej plakety prof. MUDr. J. Janského a držitelia medaily prof. MUDr. Jána Kňazovického.
f) Osoby ŤZP, ktoré sú držiteľmi preukazov ŤZP a ŤZP-S vrátane ich sprievodcov1) a sprevádzajúcich osôb a psov so špeciálnym výcvikom, ak sa spolu s nimi prepravujú, sú cestujúci s platným preukazom fyzickej osoby s ťažkým zdravotným postihnutím alebo platným preukazom fyzickej osoby s ťažkým zdravotným postihnutím so sprievodcom2) alebo platným dokladom totožnosti s informáciou o ťažkom zdravotnom postihnutí, prípadne odkázanosti na sprievodcu.3) 
g) Osôb, ktoré dovŕšili vek 63 rokov. 

Cestovný lístok cez sms je cestovný lístok na jednu jazdu pre konkrétneho cestujúceho uhradený prostredníctvom sms.
A.2 Predplatné cestovné lístky

Predplatný cestovný lístok je cestovný lístok viazaný na časové obdobie s možnosťou zakúpenia maximálne 30 dní vopred. Druhy predplatných cestovných lístkov podľa kategórie:

a) Základný je predplatný cestovný lístok za prepravu osôb viazaný na konkrétneho cestujúceho, ktorý si neuplatňuje nárok na zľavnenú formu predplatného cestovného lístku. 
b) Zľavnený je predplatný cestovný lístok za prepravu osôb viazaný na konkrétneho cestujúceho, ktorý si uplatňuje nárok na zľavnenú formu predplatného cestovného lístku. Osoby, ktoré si uplatňujú nárok na zľavnenú formu PCL:
a. Detí po dovŕšení 6. roku veku do dovŕšenia 16. roku veku 

b. Žiakov a študentov po dovŕšení 16 roku veku do dovŕšenia 26. roku veku, ktorý sú žiakmi základnej  školy, žiakmi dennej formy štúdia strednej školy, praktickej školy, odborného učilišťa alebo študentmi dennej formy štúdia na vysokej škole. 

c. Žiakov a študentov študujúcich v zahraničí po dovŕšení 16 roku veku do dovŕšenia 26 roku veku, ktorých štúdium sa považuje za rovnocenné so štúdiom na školách zriadených v Slovenskej republike.

d. Darcov krvi, ktorý sú držitelia zlatej a diamantovej plakety prof. MUDr. J. Janského a držitelia medaily prof. MUDr. Jána Kňazovického.

e. Osoby ŤZP, ktoré sú držiteľmi preukazov ŤZP a ŤZP-S vrátane ich sprievodcov1) a sprevádzajúcich osôb a psov so špeciálnym výcvikom, ak sa spolu s nimi prepravujú, sú cestujúci s platným preukazom fyzickej osoby s ťažkým zdravotným postihnutím alebo platným preukazom fyzickej osoby s ťažkým zdravotným postihnutím so sprievodcom2) alebo platným dokladom totožnosti s informáciou o ťažkom zdravotnom postihnutí, prípadne odkázanosti na sprievodcu.3) 
f. Osôb, ktoré dovŕšili vek 63 rokov. 

c) Prenosný je predplatný cestovný lístok za prepravu osôb, ktorý nie je viazaný na konkrétneho cestujúceho. Na jeden lístok môžu cestovať viacerí cestujúci, ale len v jednom čase. 
Druhy predplatných cestovných lístkov podľa časového obdobia:
a) 7-dňový je predplatný cestovný lístok na 7 dní. Je dostupný v kategóriách Základný, Zľavnený, Prenosný.
b) 30-dňový je predplatný cestovný lístok na 30 dní. Je dostupný v kategóriách Základný, Zľavnený, Prenosný.
c) 90-dňový je predplatný cestovný lístok na 90 dní. Je dostupný v kategóriách Základný, Zľavnený, Prenosný.
d) 180-dňový je predplatný cestovný lístok na 180 dní s možnosťou zakúpenia do konca kalendárneho roka vrátane posledný deň. V prípade kúpy v posledný deň platnosti, t.j. posledný kalendárny deň v roku, je jeho platnosť max. do konca júla nasledujúceho kalendárneho roka, ak je začiatok platnosti od 30.01. nasledujúceho kalendárneho roka. Je dostupný v zľavnenej forme pre prepravu:
a. Detí po dovŕšení 6. roku veku do dovŕšenia 16. roku veku 

b. Žiakov a študentov po dovŕšení 16 roku veku do dovŕšenia 26. roku veku, ktorý sú žiakmi základnej  školy, žiakmi dennej formy štúdia strednej školy, praktickej školy, odborného učilišťa alebo študentmi dennej formy štúdia na vysokej škole. 

c. Žiakov a študentov študujúcich v zahraničí po dovŕšení 16 roku veku do dovŕšenia 26 roku veku, ktorých štúdium sa považuje za rovnocenné so štúdiom na školách zriadených v Slovenskej republike.

e) 365-dňový je predplatný cestovný lístok na 365 dní. Je dostupný v kategóriách Základný, Zľavnený, Prenosný.
A.3 Dovozné

Batožina prepravovaná podľa podmienok určených prepravným poriadkom dopravcu je prepravovaná bezplatne.

Pes je prepravovaný podľa podmienok určených prepravným poriadkom dopravcu bezplatne.

A.4 Osobitné cestovné
Osobitné cestovné SeniorPas TT – je cestovný lístok za prepravu osôb, ktoré dovŕšili vek 63 rokov a majú trvalý pobyt na území mesta Trnava. Jeho platnosť je jeden kalendárny rok. 
B. Ceny cestovných lístkov
Ceny cestovných lístkov sú uvedené v Prílohe 1 tohto uznesenia pod písmenami: 

a) ceny za jednorazové cestovné lístky,

b) ceny za predplatné cestovné lístky,

c) cena za osobitné cestovné. 

Ceny sú konečné vrátane DPH.
C. Bezplatná preprava
Na bezplatnú prepravu majú v MAD Trnava nárok:
a) dieťa do 6. roku veku v sprievode cestujúceho,

b) sprievodca alebo vodiaci pes držiteľa preukazu ŤZP-S,

c) invalidný vozík cestujúceho alebo  detský kočík, ktorý je držiteľom preukazu ŤZP alebo ŤZP-S 

d) sudcovia Ústavného súdu SR na základe Zákona č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov,

e) detský kočík,

f) pes zaradený v programe výchova alebo výcvik pre vodiace a asistenčné psy.
D. Forma preukazovania a doba platnosti nároku na zľavnený cestovný lístok a bezplatnú prepravu
1. Pre uplatnenie nároku na poskytovanie cestovného lístka so zľavou sa oprávnené osoby preukazujú nasledovnými dokladmi:

a) Cestovný lístok so zľavou: Detí po dovŕšení 6. roku veku do dovŕšenia 16 roku veku 

V prípade pochybností o veku dieťaťa preukazuje dieťa alebo jeho sprevádzajúca osoba vek dieťaťa platným dokladom totožnosti7 alebo platným preukazom vydaným dopravcom, ktorý obsahuje: 

 
a) aktuálnu fotografiu dieťaťa, 

 
b) meno a priezvisko dieťaťa, 

 

c) dátum narodenia dieťaťa.

b) Cestovný lístok so zľavou: Žiakov a študentov po dovŕšení 16 roku veku do dovŕšenia 26 roku veku, ktorý sú žiakmi základnej  školy, žiakmi dennej formy štúdia strednej školy, praktickej školy, odborného učilišťa alebo študentmi dennej formy štúdia na vysokej škole.

Status žiaka alebo študenta dennej formy štúdia na účely uplatnenia nároku na zľavnené cestovné sa preukazuje platným preukazom vydaným dopravcom, platným preukazom akceptovaným dopravcom alebo platným preukazom študenta vysokej školy,4) ktorý obsahuje 

 a) aktuálnu fotografiu žiaka alebo študenta, 

 b) meno a priezvisko žiaka alebo študenta, 

 c) dátum narodenia žiaka alebo študenta, 

 d) dátum platnosti, ktorý je jediným rozhodujúcim dátumom pri posudzovaní nároku na zľavu.
c) Cestovný lístok so zľavou: 
Žiakov a študentov študujúcich v zahraničí po dovŕšení 16 roku veku do dovŕšenia 26 roku veku, ktorých štúdium sa považuje za rovnocenné so štúdiom na školách zriadených v Slovenskej republike.
Status žiaka alebo študenta dennej formy štúdia na účely uplatnenia nároku na zľavnené cestovné sa preukazuje platným preukazom vydaným dopravcom, platným preukazom akceptovaným dopravcom alebo platným preukazom študenta vysokej školy, 4) ktorý obsahuje 

 a) aktuálnu fotografiu žiaka alebo študenta, 

 b) meno a priezvisko žiaka alebo študenta, 

 c) dátum narodenia žiaka alebo študenta, 

 d) dátum platnosti, ktorý je jediným rozhodujúcim dátumom pri posudzovaní nároku na zľavu.
d) Cestovný lístok so zľavou: 
Darcov krvi, ktorý sú držitelia zlatej a diamantovej plakety prof. MUDr. J. Janského a držitelia medaily prof. MUDr. Jána Kňazovického
Nárok na zľavu sa preukazuje kartou vystavenou dopravcom na základe potvrdenia o udelení zlatej a diamantovej plakety prof. MUDr. J. Jánskeho a potvrdenia o udelení medaily prof. MUDr. J. Kňazovického.
2. Pre uplatnenie nároku na poskytovanie bezplatnej prepravy sa oprávnené osoby preukazujú nasledovnými dokladmi:
a) Deti do dovŕšenia šiesteho roku veku. V prípade pochybností o veku dieťaťa preukazuje sprevádzajúca osoba vek dieťaťa platným dokladom totožnosti5) alebo platným preukazom vydaným dopravcom, ktorý obsahuje:
a. aktuálnu fotografiu dieťaťa, 

b. meno a priezvisko dieťaťa, 

c. dátum narodenia dieťaťa.
b) sprievodca alebo vodiaci pes držiteľa preukazu ŤZP-S - nárok preukazuje sprevádzaný držiteľ preukazu ŤZP-S týmto preukazom,

c) invalidný vozík alebo  detský kočík cestujúceho, ktorý je držiteľom preukazu ŤZP alebo ŤZP-S – nárok sa nepreukazuje
d) sudcovia Ústavného súdu SR – nárok sa preukazuje preukazom sudcu Ústavného súdu,

e) detský kočík – nárok sa nepreukazuje,
f) pes zaradený v programe výchova alebo výcvik pre vodiace a asistenčné psy - nárok preukazuje sprevádzaný dobrovoľník pre výcvik a výchovu vodiaceho psa, ktorý je držiteľom preukazu výcvikovej školy pre vodiace a asistenčné psy.

Touto tarifou stráca platnosť Tarifa v Mestskej autobusovej doprave v meste Trnava č. 1/2021 schválená Uznesením č. 706/2021 MZ mesta Trnava zo dňa 29. júna 2021 vrátane jej neskorších zmien.
Tarifa v mestskej autobusovej doprave v meste Trnava č. 1/2024 nadobúda účinnosť 15. decembra 2024.
V Trnave dňa 








JUDr. Peter Bročka LL.M.










Primátor mesta

1) § 14 ods. 11 zákona č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 191/2018 Z.z. 

2) § 16 zákona č. 447/2008 Z.z. v znení zákona č. 191/2018 Z.z. 

3) § 5 ods. 3 písm. b) zákona č. 647/2007 Z.z. v znení zákona č. 336/2012 Z.z. 

§ 3 ods. 7 písm. d) zákona č. 395/2019 Z.z.

4) § 67 ods. 2 zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov. 

5) § 4 ods. 1 zákona č. 647/2007 Z.z. o cestovných dokladoch a o zmene a doplnení niektorých zákonov. 

 § 2 zákona č. 395/2019 Z.z. o občianskych preukazoch a o zmene a doplnení niektorých zákonov.

